Saulius Mikoliūnas

**Saulius Mikoliūnas** (g. 1984 m. gegužės 2 d. Vilniuje) – Lietuvos futbolininkas, buvęs Lietuvos nacionalinės futbolo rinktinės ir FK Žalgiris klubo saugas.

## Karjera
Karjerą pradėjo Vilniaus „Šviesoje“. Vėliau rungtyniavo Panevėžio Ekrane ir FBK Kaunas.

2005 m. sausio pabaigoje persikėlė į Škotiją ir pasirašė sutartį iki sezono pabaigos su Heart of Midlothian klubu.

Pasibaigus 2008–2009 m. Škotijos futbolo lygos sezonui, žaidėjo nuomos sutartis nebuvo pratęsta.

S. Mikoliūnas persikėlė į Kijevo „Arsenal“ klubą, su kuriuo pasirašė trejų metų kontraktą.

Kijevo „Arsenal“ komandai susidūrus su finansiniais sunkumais persikėlė į kitą Ukrainos klubą PFK Sevastopolʹ.

### FK Žalgiris
2015 m. gruodžio pabaigoje sugrįžo į Lietuvą ir pasirašė sutartį su Vilniaus „Žalgiriu“. 2020 m. išrinktas komandos kapitonu.

2021 m. buvo vyriausias (37 m.) A lygos žaidėjas. Nepaisant amžiaus jam užteko energijos rungtyniauti aukščiausioje lygoje. 2021 m. birželio 19 d. rungtynėse prieš Džiugas pelnė antrą rungtynių įvartį, o Vilniaus „Žalgirio“ ekipa iškovojo pergalę rezultatu 3:0.

2021/22 m. čempionų lygos atrankoje susitiko su Linfield FC. 2021 m. liepos 6 d. Vilniuje lietuviai palaužė varžovus rezultatu 3:1. Atsakomosios rungtynės įvyko 2021 m. liepos 13 d. Šiaurės Airijoje. Jose žalgiriečiai nugalėjo rezultatu 2:1. Galutinis dviejų rungtynių rezultatas buvo 5:2 FK Žalgiris naudai ir Lietuvos klubas pateko į antrą etapą. Antrose rungtynėse 17 minutę S.Mikoliūnas šūviu iš toli pelnė pirmąjį rungtynių įvartį.

2023 m. sausio 21 d. tapo žinoma, kad pratęsta sutartis su Žalgirio klubu.

Pranešta kad po sezono pabaigos baigs futbolininko karjerą. 2023 m. lapkričio 12 d. rungtynėse prieš DFK Dainava aikštelėje 13 minučių ir po keitimo sužaidė paskutines rungtynes A lygoje.

### Tolimesnė veikla
2024 m. kovo 8 d. pranešta, kad tapo „Žalgirio“ MFA vadovu.

2025 m. sausio 30 d. pranešta, kad direktoriaus pareigas ėjusį Saulių Mikoliūną pakeitė ilgametis klubo vadovas ir steigėjas Svajūnas Stravinskas.

2025 m. sausio 31 d. tapo žinoma, kad Saulius Mikoliūnas, su bendraminčiais įsteigė sporto vadybos agentūrą „Mikoliunas Sports Management“.

## Statistika
; A lygos statistika
PASTABA. Soccerway duomenimis 2016 m. sužaidė 27 rungtynes, o pagal alyga.lt 26.

Spalvų reikšmės:
:  Ekipa žaidė A lygoje;

## Pasiekimai

### Komandiniai pasiekimai
* A lygos čempionas: 2004, 2016, 2020, 2021, 2022 m.
* A lygos sidabro laimėtojas: 2017, 2018, 2019 m.
* LFF taurės laimėtojas: 2004, 2015/16, 2016, 2018, 2021, 2022 m.
* LFF Supertaurės laimėtojas: 2004, 2016, 2020, 2023 m.
* Škotijos taurės laimėtojas: 2006 m.

### Asmeniniai pasiekimai
* Geriausias Lietuvoje žaidžiantis futbolininkas: 2020 m.

## Nacionalinė rinktinė

2022 m. rugsėjo 25 d. sužaidė 100-ąsias rungtynes Lietuvos rinktinėje. Aikštelėje pasirodė 77-ąją rungtynių minutę, kai pakeitė Rolandą Baravyką. 2022 m. lapkričio 16 d., po rungtynių su Islandijos komanda Baltijos taurėje, kuriose sužaidė 49 minutes ir paliko aikštę po keitimo, baigė karjerą rinktinėje.

Baigus karjerą rinktinėje 2023 m., S.Mikoliūnas buvo daugiausiai rungtynių Lietuvos rinktinėje žaidęs žaidėjas – 101.

### Įvarčiai rinktinėje

## Šaltiniai

## Nuorodos
* alyga.lt svetainė
* SOCCERWAY
* Transfermarkt
* lietuvosfutbolas.lt
* Globalsportsarchive